DELEGACIÓNS DE COMPETENCIAS EN CONCELLEIROS E NA XUNTA DE GOBERNO LOCAL
ADMINISTRACIÓN LOCAL — Municipal — Crecente (Outros documentos, notificacións e informacións públicas, 20/07/2015)

Pola alcaldía ditáronse as seguintes Resolucións, cuxo contido transcribo literlamente, e para que conste e produza os efectos oportunos, ordénase a súa publicación no Boletín Oficial da Provincia de Pontevedra: Constituída a nova Corporación municipal como consecuencia das eleccións locais celebradas o día 24 de maio de 2015 resulta necesario proceder ao establecemento da nova organización municipal. Sendo intención desta Alcaldía propoñer ao Pleno a creación da Xunta de Goberno Local, como a mesma non é preceptiva nos concellos unha poboación inferior a 5000 habitantes, que é o caso do Concello de Crecente. De conformidade có disposto nos artigos 21 da Lei 7/1985, do 2 de abril, reguladora das Bases de Réxime Local, 61 de Lei 5/1997, d0 22 de xullo da Lei de Administración Local de Galicia e 43, 44, 52 e 53 do Regulamento de Organización, Funcionamento e Réxime Xurídico das Entidade Locais, PRIMEIRO.—Delegar na Xunta de Goberno as seguintes atribucións sen perxuÍzo de asumilas directamente en calquera intre: a) O control municipal da construción e do uso dos predios mediante licenza municipal consistente no outorgamento das licenzas urbanísticas a que se fai referencia o artigo 194 da lei 9/2012 trala modificación operada pola lei 9/2013 e que de seguido se relacionan: 1. Os actos de edificación e uso do solo e do subsolo que, consonte a normativa xeral de ordenación da edificación, precisen de proxecto de obras de edificación.2. As intervencións en edificios declarados bens de interese cultural ou catalogadas polas súas singulares características ou valores culturais, históricos, artísticos, arquitectónicos ou paisaxísticos.3. As demolicións 4. Os muros de contención de terras 5. Os grandes movementos de terras e as explanacións 6. Os parcelamentos, segregacións ou outros actos de división de terreso en calquera clase de solo, cando non formen parte dun proxecto de reparcelamento urbanístico.7. A primeira ocupación dos edificios 8. A localización de casas prefabricadas e instalacións similares, xa sexan provisionais ou permanentes.9. A corta de masas arbóreas ou de vexetación arbustiva en terreos incorporados a procesos de transformación urbanística e, en todo caso, cando a devandita corta derive de lexislación de protección do dominio público. b) A aprobación dos instrumentos de planeamento de desenvolvemento do planeamento xeral non atribuídas expresamente ao Pleno, así como a dos instrumentos de xestión urbanística e dos proxectos de urbanización. c) O outorgamento de licenzas e/ou autorizacións previas para a apertura de establecementos e organización de espectáculos públicos e actividades recreativas nos termos previstos no artigo 41 da lei 9/2013 de empredenmento de Galicia. d) Declaracións de ruínas de edificios e ordes de execución de obras maiores de conservación e reforma de fachadas e espazos visibles da vía pública. e) As contratacións e concesión de toda clase, a excepción dos chamados contratos menores, cando o seu importe non supere o 10 por 100 dos recursos ordinarios do orzamento. f) A aprobación da devolución de fianzas de obras, servizos e suministros de calquera natureza. g) A concesión de subvencións e axudas económicas, dentro dos límites establecidos nas bases de execución do orzamento. h) A resolución de solicitudes de alta nos servizos municipais de auga e saneamento e conexións á rede de abastecemento de auga e rede xeral do saneamento municipal. i) Todas aquelas cuestións puntuais, competencias do Alcalde que éste desexe someter ao estudio ou resolución da Xunta. SEGUNDO.—En supostos concretos por razóns de urxencia ou por oportunidade, a Alcaldía poderá avocar para sí o exercicio de calquera destas competencias delegadas. TERCEIRO.—Da presente resolución darase conta ó Pleno na primeira sesión que celebre e publicarase no B. O. P., sen prexuízo da súa efectividade dende o día seguinte a sesión organizativa do pleno no que se acorde a creación deste órgano colexiado municipal Constituída a nova Corporación municipal como consecuencia das eleccións locais celebradas o día 24 de maio de 2015 resulta necesario proceder ao establecemento da nova organización municipal. O abeiro do disposto nos artigos 62 de Lei /1997 do 22 de xullo, de Administración Local de Galicia e 46 do Regulamento de Organización, Funcionamento e Réxime Xurídico das Entidades Locais,” PRIMEIRO.—Nomear Tenentes de Alcalde do Concello de Crecente ós seguintes concelleiros membros da Xunta de Goberno: 1º.—Tenente de Alcalde: D. Marisol Gómez Domínguez 2º.—Tenente de Alcalde: D. Carlos Vallejo Domínguez 3º.—Tenente de Alcalde: D. David Martínez Fernández Ós Tenentes de Alcalde, en canto tales, correspóndelles sustituir a esta Alcaldía na totalidade das súas funcións e por orde do seu nomeamento, nos casos de ausencia, enfermidade ou impedimento que lle imposibilite para o exercicio das súas atribucións. SEGUNDO.—Da presente resolución darase conta ó Pleno na primeira sesión que celebre, notificándose ademáis, persoalmente ós designados, e publicarase no B. O. P., sen prexuízo da súa efectividade dende o dia seguinte ó da presente resolución”. Constituída a nova Corporación municipal como consecuencia das eleccións locais celebradas o día 24 de maio de 2015 resulta necesario proceder ao establecemento da nova organización municipal. De conformidade có disposto no artigo 61.3 da Lei 5/1997, de 22 de xullo da Administración Local de Galicia e nos artigos 43 a 45 e 114 a 118 do ROF, en uso das atribucións conferidas polos artigos 21.3 e 23.4 da Lei 7/1985, de 2 de abril, reguladora das Bases do Réxime Local, PRIMEIRO: Realizar a favor dos Concelleiros que de seguido se citan as delegacións xenéricas e específicas que se detallan, abarcando tarefas de estudio, proposta e información, excluída a facultade de resolver mediante actos administrativos que afecten a terceiros: SEGUNDO: A Alcaldía, en calquera momento, poderá asumilas atribucións delegadas nesta resolución sen prexuízo da súa avocación conforme a lexislación do procedemento administrativo común. TERCEIRO: Da presente resolución darase conta ao Pleno na primeira sesión que celebre notificándose, ademáis, persoalmente aos designados e publicarase no B. O. P., sen prexuízo da súa efectividade dende o día seguinte ao desta resolución.” Sendo intención desta Alcaldía propoñer ao Pleno a creación da Xunta de Goberno Local, como quera que a mesma non é preceptiva nos concellos unha poboación inferior a 5000 habitantes, que é o caso do Concello de Crecente. De conformidade co disposto nos artigos 65.1 da Lei 5/1997, de Administración Local de Galicia e 46 do Regulamento de Organización, Funcionamento e Réxime Xurídico das Entidades Locais, PRIMEIRO: Nomear membros da Xunta de Goberno baixo a presidencia desta Alcaldía, aos seguintes Concelleiros: SEGUNDO: A Xunta de Goberno terá a súa primeira sesión o vindeiro Xoves, dia 9 de xullo ás 10:00 horas, ao abeiro do disposto no art.112.1 ROF. TERCEIRO: Da presente resolución darase conta ao Pleno na primeira sesión que celebre, notificándose, ademáis, persoalmente aos designados, e publicarase no B. O. P., sen prexuízo da súa efectividade dende o dia seguinte a sesión organizativa do pleno no que se acorde a creación deste órgano colexiado municipal.” Crecente, 9 de xullo de 2015.—O alcalde, Julio C. García-Luengo Pérez.